als_Latn dik_Latn sag_Latn
Kujtojmë daljen tuaj të parë, me këngën “Shpirt i mbytur”. Ishte e rastësishme, apo?..
Asgjë nuk ishte e rastësishme. Në të vërtetë, kam punuar me profesionistë. Muzika (këndimi) ka qenë një hobi për mua, por duke punuar shumë, janë rritur dhe ambiciet. Kam dëshirë që sa herë të dal në skenë, apo edhe me videoklipe, materialet e mia muzikore të kenë një kualitet të lartë. Dhe siç e dini, kënga ime e parë “Shpirt i mbytur”, ka pasur shumë sukses.
Pse zgjodhët Florin (Mumajesi) që të kompozonte këngën tuaj të parë?
Kam zgjedhur Florin, sepse është një ndër kompozitorët më të mirë në Shqipëri. Me ne ndodhi kjo: Flori arriti të kuptojë mjaft mirë, se çfarë doja të sillja në këngën time të parë. Pra, e kuptuam njëri-tjetrin shumë mirë dhe fryt i këtij mirëkuptimi është kënga që të gjithë ju e keni dëgjuar.
Ndërkohë ju keni ardhur pranë publikut edhe me krijime të tjera. Sa ka ndryshuar Argjentina, që nga dalja e parë e deri më tani?
Padyshim që kam ndryshuar shumë. Kam më shumë provojë profesionale dhe eksperimentoj më shumë në muzikën që sjell për fansat.
Brenda një kohe të shkurtër, numërohen disa hite dhe pas vetes keni shumë fansa. Kujt i dedikohet e gjitha kjo?
E gjitha kjo i dedikohet të dashurit tim dhe familjes timë të ngushtë, pa mbështetjen e të cilëve nuk do të isha këtu ku jam sot.
Dimë që më herët jeni marrë me modeling dhe fotografi. Si erdhi kalimi te muzika?
Fotografia dhe modelingu është dhe do të mbeten sërish pjesë e imja. Por, muzikën e adhuroj. Gjithsesi, të dyja i kam shumë pranë vetes.
Jeni nga Kosova dhe jetoni në Holandë. Çfarë mund të dimë më shumë për jetën e Argjentinës?
Unë kam lindur më 21 maj 1990, në Deçan, Kosovë. Aktualisht jetoj në Holandë. Familja ime është zhvendosur atje, kur unë isha foshnjë disamuajshe. Këtu kam mbaruar shkollën fillore, të mesmen dhe vitin e parë të Akademisë së Arteve, ku vijoj studimet.
Por, vini shpesh edhe në Shqipëri. Çfarë ju mban lidhur pas Tiranës?
Sepse kam familje, të afërm, të njohur. Për më tepër, më pëlqen shumë si qyetet. Më ndodh që të vij sepse herë pas here kam edhe aktivitete të ndryshme muzikore.
Më herët përmendët të dashurin, ndërkohë që kemi mësuar që jeni e fejuar. Si shkon marrëdhënia në çift?
Po është e vërtetë, unë jam e fejuar prej disa kohësh. Jeta në çift shkon shumë mirë. Ajo që është më e rëndësishme dhe dua ta theksoj, është se jam shumë e lumtur.
“Shopping-u”, mania e gjinisë femërore e sidomos artisteve. Si është raporti me të?
Më pëlqen të bëj “shopping”, por kam një balancë shumë të mirë. Nuk e teproj asnjëherë. Zakonisht, më shumë shpenzoj për gardërobën time.
Tani që jemi në stinën e verës dhe trupi është më i ekspozuar, ju ka bërë më të lidhur me palestrën, vrapin apo dietat?
Jo shumë në fakt, sepse deri më tani nuk e kam pasur shumë të nevojshme. Kam qenë në formë dhe nuk e kam parë të arsyeshme të bëj diçka ekstra.
Kanë nisur pushimet për Argjentinën?
Jo! Kam pasur shumë punë dhe i gjithë sezoni do të jetë i mbushur me aktivitete dhe koncerte. Gjithashtu, po punoj për një këngë të re, kompozuar nga Hekuran Krasniqi. Është një këngë verore dhe mjaft ritmike. Besoj, se do të pëlqehet shumë!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn